text:
NewsRosario2019
Venezuela ta gana Aruba
Aruba a cuminsa bon pero a hasi algun error
Duo di beach volleyball ta cay venci contra Venezuela
Den e di dos wega di e equipo Aruba di Beach Volleyball nan a cay venci contra di Venezuela.
Prome set a cuminsa bon pa e equipo di Aruba pero despues di a hasi algun error innecesario e team di Venezuela a bai ariba y asina a gana e prome set cu score di 21-13.
Den e di dos set tambe e team di Aruba a cuminsa bon pero e equipo di Venezuela a sa di gana e equipo di Aruba cu score di 21-12.
MaƱan e equipo di Aruba lo bai enfrenta e equipo fuerte di Argentina2


c: text/html

text:
Rafael Jozefa mihó konosí komo Raffy Jozefa a kuminsá su karera di beisbòl na Aruba den Little League di U.S. Keds.
Na aña 1967 el a subi pa Beisbòl Klase AA hungando pa e ekipo di Heineken di Aruba.
Su Promé aktuashon den representashon di Antia tabata na aña 1968 na Hulanda i Italia.
Na 1979 Raffy ta logra su promé tripel korona ku BBC Royal Skorpions. Kampeon di Kòrsou i Antia.
Den e aña ei Raffy ta kibra su mes record di homerun ku 16. Den 19 temporada di beisbòl na Kòrsou Raffy a sali Lider di bateo ( 9 biaha) Lider den homerun (8 biaha) Lider den kareda empuhá (11 biaha)
Raffy a forma parti di e Selekshon di Aruba for di 1967 te ku 1969.
Di esun di Kòrsou for di 1970 te ku 1988 i pa e selekshon di Antia Raffy a hunga for di 1967 te ku 1988.
Na Aruba na aña 1970 Raffy a wòrdu Selekshoná tantu pa forma parti di Selekshon di Beisbòl komo esun di vòlibòl. Finalmente el a opta pa keda ku beisbòl.
Distinshon risibí:
_ Plaka di mérito otorgá pa FEBKO
_ Plaka di mérito otorgá pa Z-86
_ Plaka di mérito otorgá pa Radio Hoyer
_ Plaka di mérito otorgá pa BBC Sta .Rosa Indians
_ Plaka di mérito otorgá pa BBC Wild Cats
_ Plaka di mérito otorgá pa Royal Scorpions

robotstxt: allowed

filter: keep


text:
Den un partido di bon caliber Nacional y Dakota a parti punto. Un wega cu tabata di ‘banda pa banda’ pa casi henter e wega, yen di emocion y hopi tenso.
Den cuminsamento di wega Nacional tabata protagonista di biaha, tirando den atake, contrario cu nos tin custumber di wak ora cu e dos ekiponan aki enfrenta otro, unda cu Dakota sa tira den atake prome husando nan bentaha den velocidad, pero Dakota e biaha aki tabata esun cu a warda pa wak kiko pa hasi pa counter e iniciativa di Nacional.
Dakota tabata tambe un poco impreciso y timido, faltando ritmo sustantivo den e prome parti di e prome tempo. Nacional en cambio si tabatin yegadanan tempran y skerpi, manera esun di Kenroy Ranger na di seis minuut caba, unda ela haya un pase di Valdo Leocadio pa penetra y haya su mes dilanti portero Lionel Kaarsbaan di Dakota cu a sali manera un pantera pa salba su ekipo di un gol tempran. Toch net despues di e mesun hugada ey Dakota a tira den contra golpi unda Fercant Sophia a haya su mes cu un bon chens di gol despues di e “fast- break” cu e mes a protagonisa en conhunto cu Fernando de Souza den un accion relampago penetrando den e linea mei mei di e Dragon nan, algo inusual, Fercant su cabesazo tabata na banda di gol.
Te cu minuut 20 ainda Dakota tabata bastante eratico den nan ofensiva pero en cambio nan tabata hopi solido den e wega sin bala y nan defensiva. Dakota cu tur e bon trabou cu nan tabata haciendo y cu menos ofensiva nan toch tin tendencia ainda di momento bira un poco slordig unda cu sa perde bala mucho facil, no necesariamente debi na e acoso di Nacional pero hopi biaha debi nan mesun foutnan, mane por ehempel hasi pase largo sin niun hende dilanti of transporta mucho mientras cu por a pasa, busca e homber liber etc. Nacional ta un ekipo hopi metodico y economico, nan no ta perde bala pa loco, y poco fout mental, of casi nunca.
Ranger, mei mei di un bataya individual intenso cu Paul Nickenson di Dakota, atrobe cu un bon atake pa Nacional cu un tiro peligroso na minuut 12, pero e bala ta bay na banda. E duelo ey tabata mayoriamente gana pa Nickenson awenochi, pero, ta un paar di biaha cu Ranger los for di e “decking” aki e ta sumamente peligroso.
Na minuut 16 ora cu Dakota a logra haya su ritmo y a cuminsa haya yegadanan mas skerpi tambe, Ricky Hodge ta haya un bon pase di Robert Francis na rechts mientras cu Robert mes a core bai den area penal pa ricibi e pase bek di Hodge pero ta faya cu su cabesazo. Otro yegadanan di alta calidad di Nacional na minuut 19 ora cu Jean Pierre Heyden a ‘drible’ bay laga tres pa despues no haya niun companjero liber den area penal, y despues e atake di Dakota na minuut 20 ora cu Hodge a saka un tiro net pafo di area penal cu a bay net na banda di palo di gol. Tambe e tiro di Valdo just un paar di minuut despues y hopi otro mas. Un wega bunita di ‘toma y dame’ te cu halftime a yega cu e marcador 0-0, pero un dushi 0-0 por cierto.
Den e di dos tempo Nacional a cuminsa atrobe cu miho posesion di bala y atakando di biaha sin basila, e biaha aki si Dakota a sabi di responde mas lihe cu nan mesun counter, asina na minuut 49 Dakota a haya nan mihor chens den e di dos tempo, un dobbel chens por cierto, ora cu Fernando de Souza a penetra na banda drechi di doelgebied pasa bala den ‘area chika’ unda cu e bala a pasa hopi pia pa despues Robert Francis crusa bek den candela riba cabes di Ricky Hodge cu a bay net na banda.
E wega ta sigui cu mas pentracion di Nacional pero toch ambos ekipo cu nada di peliger grandi. Despues di minuut 64 e wega tabata di banda pa banda cu hopi velocidad, cu poco precision, vooral Dakota cu sa perde e bala hopi facil ainda, Nacional si ta sigui mas skerpi y economico den nan hugadanan, e disciplina di Nacional ta hopi significativo. Dakota tambe a sorprende den nan “approach” den e wega, cu hopi concentracion y bon temperamento, algo cu di berdad a hasi nan mas potente. Despues cu Nacional a perde Edward Clarissa pa lesion na minuut 72, nan a mane perde nan bentaha riba hala drechi unda cu Clarissa ta imponente, pero e bon ta cu ainda Nacional tabatin Jean Pierre Heyden, cu ta crucial pa nan salida riba hala robes, tin biaha di hopi patras, y Heyden sa distribui e bala hopi bon, of e mes sa subi pa ataka tambe, por cierto Nacional su miho hungado awenochi.
Na minuut 76 Shemar Monticeuex a penetra den area penal di Nacional na banda robes y a los un tiro violento pero e tiro a desvia na banda drechi, un chens cla.
Na ultimo dies minuutnan e wega tabata mas bien awo un ‘toma y dame’ entre dos gigante, Nacional mas peligroso ainda cu un Devis Oliveros cu a cuminsa los y drenta mas den atake, pero di otro banda un tremendo wega defensivo di Paul Nickenson cu a sabi di kibra hopi atake na su banda, ademas di a neutralisa Kenroy Ranger tambe den e proceso, sin duda Nickenson tabata e strella di Dakota den e wega aki y nos ‘Man of the Match’ tambe.
E ultimo 5 minuutnan ta Dakota a domina y a purba sorprende Nacional cu hopi guts riesgando contra-golpi di e Dragon nan y den un di nan mes den tempo addidional Oliveros a hera dicidi e wega cu un tiro duro riba gol pero Kaarsbaan ta salba Dakota, den e rebote ta Emerson Leocadio ta tira afo tambe. Asina wega ta caba tambe cu bastante yegada di ambos ekipo, bon trabou di e dos porteronan tambe. Pitazo final, un wega cu bon arbitrahe tambe, digno di un partido di final, borchi a indica un empate, pero un empate di oro, un bunita wega di dos bon ekipo cu t’asina diferente toch.
Nos no kier warda mas pa e di dos wega, cu lo bay tuma luga Diamars venidero dia 3 di Juli na stadion Guillermo Trinidad. Si tin un ganado e anochi ey, nan lo corona campeon, si en caso tin empate atrobe, lo bay tin un di tres wega. Keda pendiente!


text:
Diadomingo 10 di juni 2018 a tuma lugar continuacion di e playoff Division Damas den CDGT na Dakota. Britannia e actual lider di e playoff aki a topa contra RCA cu ta na di 3er lugar riba standing. Britannia den nan prome wega di e playoff aki a topa contra di La Fama y ta gana e wega cu e score 2-0. Den nan segundo compromiso ta gana di e propio RCA cu e score di 2-1. Britannia ta cai venci den nan di tres compromiso contra di e muchanan di Madiki Riverplate cu e score di 0-2. Esaki nan tabata e wega nan di e prome round. Den e di dos round ta gana di La Fama 2-1. Britannia vs RCA round 2.
Den e wega di diadomingo nos mester bisa e equipo di RCA a sali pone basta preshon riba nan contricante y crea algun oportunidad pero no por a concretisa, den un contra atake di e equipo di Britannia pa ser exacto na di 18′ di wega ta logra habri e marcador cu un cabezaso di Mylene Croes #10 pa Britannia bai ariba 1-0. Na di 33′ di wega RCA ta logra empata e wega pa medio di e hungador Lizanne Kelly #30 na un gol pa banda. Final di e prome tempo ta termina den un empate na un gol pa banda.
Den e segundo tempo e equipo di RCA ta sali pone basta preshon riba e equipo di Britannia. Na di 63′ di wega Jennifer Henao #11 di Britannia ta logra score pa bai ariba 2-1. Den un pifia di e keeper di RCA ta bai saca e bala pa su defensa y ta faya barbaramente ta duna Mylene Croes #10 e bala caminda e no ta basila y ta deposita e bala den net pa asina Britannia bai ariba 3-1 na di 73′ di wega. Den tempo extra 90+2′ RCA ta logra score pa corta ventaha na 2-3 caminda cu Lizanne Kelly #30 ta pone un otro gol riba su nomber. Final di e wega Britannia ta gana di RCA 3-2 y asina tambe ta clasifica pa e gran Final faltando un wega mas pa hunga contra di Riverplate cu lo tuma lugar diahueps 14 juni 2018 den CDGT pa 8or pm.


text:
Dande
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Dande ta un cantica y un ritmo di origen Africano cu ta wordo toca na Aruba den temporada di fin di aña cas pa cas na forma di serenata.
Historia[editá | editá fuente]
E historia di dande ta wordo conta den diferente manera, pero e pregunta ta keda di unda a bin cu Dande. Algun ta bisa cu e origen di dande ta e tambu cu catibonan for di Corsou cu a bay biba na Aruba. E dande, ku originalmente tabata dande di tambu tin tur e caracteristicanan di musica africano cu nos ta topa den Caribe. Probablemente e custumber di cana cas pa cas a nace despues cu catibonan a haña nan libertad na Aruba aña 1863.
E instrumentonan cu ta wordo uza hopi bes tabata wiri y tambor. Pa finalisa den e grupo, 1 cantante ta compaña e instrumentonan. Chapi tambe a wordo uza pa haci e ritmo di dande, di cua tabata manera un wiri.
E unico grupo na Aruba cu ta toca awendia e dande di tambu ta e grupo "Sodo y Cuero".
Despues di tiro e grupo di dande tabata sali bay toca unda cu nan tabata stop te dia di tres Rey. Esaki ta kiermen cu pa casi 1 siman nan no tabata yega cas. Esaki ta pasobra antes e casnan tabata ta hopi leu di otro y e grupo mester a cana hopi. Tin tabata bay cu burico pa asina por a yega na diferente cas canta. Asina cu nan yega na e cas, e porta ta sera y nan ta cuminsa canta. Ora cu doño di cas habri porta y invita nan pa drenta, e ora nan ta haci esey. Prome cu e cantica termina e grupo ta bay pafo, unda cu despues e doño di cas ta invita nan pa asina duna nan algo. E bieunan tabata conta cu nan tabata contento di mira hobennan yega cas pa canta.
E prome dande graba na Aruba riba disco 78 tabata na aña 1954. Esaki tabata e dande di "Mo Tito y su Conhunto Folklorico Arubano". E promer cantante di e dande pa Conhunto Folklorico Arubano y riba disco 78 ta su ruman homber Leoncio "Mo Joonchi" Rudolf Croes (tata di Maiky Croes y abuelo di Hildward Croes). E studio di grabacion, "Aruba Recording Company" (A.R.C) tabata di Padu Lampe y Rufo Wever, cu tawata carga e seyo di "Padu".
Otro agrupacionnan popular di dande ta Grupo di Betico (Betico y su grupo) y Vicente Tromp y su Tipico del Campo.
Letranan di Dande[editá | editá fuente]
E cantante ta canta e cabes di cas, antes tabata e homber pero awo por ta e muhe, despues e casa y yiunan. E letranan di dande ta sagrado. Dande ta un mensahe di Dios pa e cas y famia. Antes e letranan di dande ta pidi bendicion na humildad, cosecha y hopi mas. Pero awendia como cu dande a bira mas moderno e letranan tambe ta cambia. E ritmo di dande ta uno suave y no lihe manera ta wordo toca durante festival. E letranan di dande tin di haber cu humildad, y no pa hinca politica den dje.
Ehempel:
Refrein
Ay nobe
Oh Dande bon aña nobo tur mi shonnan
Oh Dande specialidad di aña nobo
Oh Dande prosperidad di aña nobo
Oh Dande bendicion di aña nobo
Oh Dande bendicion a yega bo porta
Oh Dande lanta ariba ricibie'le
Oh Dande ricibi bo aña nobo
Oh Dande aña nobo y bida nobo
Oh Dande ma bin pa saluda bo
Oh Dande lanta 'riba saluda nos
Oh Dande Biba biba aña nobo
Oh Dande Biba biba aña nobo
Dande a bira mas moderno[editá | editá fuente]
Poco poco Dande a cuminsa bira mas moderno, unda cu mas instrumento a cuminsa ta wordo uza, pero e palabranan tambe ta wordo cambia. Algun di e instrumentonan aki ta cuatro, violin, maraca, mandolin, guitara, acordeon of marimba, pero no instrumentonan electronico.
Dunamento di placa[editá | editá fuente]
Den pasado despues cu e gruponan a caba di canta nan ta wordo invita pa e doño di cas pa drenta paden pa asina nan haya sea un drigidek of algo otro pa compaña e grupo durante nan paranda. Tambe nan tabata ricibi un kelki chikito di ginger. Pero poco poco, esaki a cambia y awor ora e cantante ta canta e persona y dun’e bendicion e famia ta pone placa den e sombre di e cantante.
Festival di Dande[editá | editá fuente]
Na aña 1973, tabata tin varios persona preocupa cu e hecho cu e tradicion di dande tabata bayendo perdi.
Door di esaki a tuma e iniciativa pa cuminsa organisa un festival di dande. Awendia tur aña na Aruba tin un festival di dande den cua ta scohe un Rey y ultimo añanan tambe un Reina di Dande.
Dande a gana enorme popularidad e ultimo cuarenta aña. E festival di Dande aki ta wordo organisa tur aña bao iniciativa di Sr. Harry Croes, caminda ta corona e Rey y Reina di Dande. Apesar cu hopi ta keha cu e Dande a bira mas comercial, awendia ainda tin e tocamento di cas pa cas. Desde 2001 ta organisa tambe e categoria infantil y hubenil den un festival apart. Popular cantantenan di dande y ganadornan di festival di Dande:
- Edjean Semeleer, ganador varios bes di e festival di Dande. Corona como "Rey di Reynan".
- Vicente Tromp y su Tipico del Campo, ganadornan varios bes di e festival di Dande.
- Oslin Trimon, a gana e festival na un edad hopi hoben.
- Jeffrey Kelly, ganador varios bes di festival di Dande.
- Robert Maduro (y su alma folklorico), ganador varios bes di festival di Dande.
- Gilbert Feliciano, ganador varios bes di festival di Dande.
Corsou[editá | editá fuente]
Na Corsou antes tabata canta un tambu cu e siguiente texto:
Inobo dande, bon aña dande.
Awe ta dia hunga laga bai.
Inobo dande, ana nobo a drenta tera.
Inobo dande.' Bo mama dande"
Bo wela" dande dande"'
Pues na Corsou tambe tabata conoce dande antes. No ta conoci cu tabatin un forma di dande na Boneiro antes.


text:
PARTIDO MAN TA POSPONÉ SU KONGRESO EKSTRA-ORDINARIO I EVENTO DI INSTALASHON DI SU LIDER POLĺTIKO NOBO
PARTIDO MAN TA POSPONÉ SU KONGRESO EKSTRA-ORDINARIO I EVENTO DI INSTALASHON DI SU LIDER POLĺTIKO NOBO
Kòrsou, 15 di mart 2020
Partido MAN a tuma nota di e situashon aktual di un “Pandemia” relashoná ku COVID-19 i tambe di medidadanan ku Gobièrnunan rònt Mundu ta tumando. Den e kuadro aki, Gobièrnu di Kòrsou a dekretá un “estado di krisis” i a anunsiá medidanan drástiko di restrinshon pa prevenĺ mas tantu posibel, kondishonnan ku por resultá den eventual fuentenan di kontaminashon. E medidanan aki ta pa evitá ku personanan den nos komunidat por keda kontagiá, pa motibu ku a bira konosí, ku Outoridatnan lokal di Salú, a konfirmá dos kaso te na e momentu aki ku a tèst positivo.
E medidanan tumá ta mustra seriedat di e situashon aktual den nos komunidat, loke ta eksigí pa tur instansia, organisashon i kada suidadano karga responsabilidat i kontribuí na esfuersonan di Outoridatnan kompetente, pa evitá un eventual brote di kontaminashon i ekspanshon di e virus aki den nos komunidat, ku konsekuensianan no deseá. Un di e rekomendashonnan importante ta pa evitá konsentrashon di gruponan di mas ku 100 (shen) persona durante enkuentronan.
Partido MAN, konsiente di su responsabilidat síviko i tambe su obligashon pa kontribuí na garantisá un kuadro di protekshon pa salú i bienestar di tantu su miembronan, komo di suidadanonan di Kòrsou en general, a disidí pa posponé, te ku próksimo aviso, tantu su Kongreso ekstra-ordinario, konvoká pa djasabra 21 di mart 2020 parti mainta pa trata asuntunan di organisashon i skohe un lider polítiko nobo pa MAN, komo e Evento sosial organisá parti anochi riba mesun fecha, pa instalá e lider nobo i duna rekonosementu na e lider saliente.
Partido MAN ta hasi un apelashon riba tur su miembronan, suidadanonan di Kòrsou i tur otro organisashonnan den nos komunidat, pa informá nan mes bon di tur instrukshon i rekomendashon di parti Outoridatnan kompetente riba tereno di maneho di Salubridat, di manera ku koletivamente nos ta logra protehá Komunidat di Kòrsou, kontra posibilidatnan pa ekspanshon di e virùs aki i su konsekuensianan.
Direktiva di Partido MAN
______________________ ________________________
drs. Yves Schoop Roland Ignacio
Presidente Sekretario General


text:
Siman 16 di Division di Honor a cuminsa cu e partido Juventud Tanki Leendert enfrentando River Plate, den un wega di un solo banda. Juventud no tabatin niun chens den e wega aki, pa colmo nan a presenta sin suplente alguno riba banki. River tabatin mester di e wega aki despues di e shock contra di Caiquetio siman pasa, un derota fulminante cu a sorprendente hopi hende den futbol. E wega aki tabata net loke River tabatin mester pa ‘bons bek’ y acumula punto pa sigui den e lucha pa clasifica number cuater pa bay play-off. Juventud a mustra mane un ekipo cu awo si a baha man y acepta cu nan ta degradando automaticamente. Toch Juventud a presenta cu e delantero Andres Caicedo atrobe den nan line-up, Andres ta conoci pa e hazanja di a anota un ‘hat-rick’ den siman 13 contra Nacional, awe si su wega no tabatin efect.
Di cuminsamento caba River Plate a bay di biaha den atake cu hasta cinco hungado y a cuminsa aplica un pressing bastante halto, asina bon cu Juventud no por a haya e bala ni pasa midveld pa un largo tempo. Un dominio absoluto di e cuadro di Madiki, pero apesar di e dominio ey, River toch no por a concretisa den hopi ocasion. Na minuut 10 porfin e gol a drenta for di un tiro liber di Siljean Vrolijk. River ta sigui ta e ekipo dominante y ta sigui purba, despues di hopi atakenan peligroso incluyendo un palo di gol na minuut 16, River mester a warda te cu minuut 24 atrobe pa anota nan di dos gol, apesar tambe di e bentaha numerico debi na un lesion den cuadro di Juventud sin por a substitui debi na e ausencia di hungadonan di reserva. E di dos gol tabata pa medio di e goleador di River, Fladimy Francois, su di 11 gol di temporada. Un juventud hopi debilita no tabatin contesta pa e atakenan di River debi tambe na algun lesion mas riba tereno. Kenderik Paulina ta hasi e wega 3-0 na minuut 30, sigui pa un otro gol pa hasi e wega 4-0 net cuater minuut despues pa medio di Jannick Tromp. Fladimy Francois ta culmina e “blitz” di atake aki cu e di sinco gol pa River Plate na minuut 39, un 5-0 contundente. Asina tambe Francois ta empata Devis Oliveros riba e tabla di goleador cu 12 gol, tres bou Kenroy Ranger cu su 15 golnan. Asina tambe halftime a bay aden, River Plate 5 Juventud TL 0.
Den e di dos tempo cosnan a sigui mesun cos, cu River Plate atakando sin limite, cu hopi chens atrobe sin por anota. E ingreso di Shakame Stamper den wega a duna River mas yegada, e velocidad relampago di Shakame ta sigui ta un positivo grandi, net bon pa River ya cu ta Shakame mes a anota un gol na minuut 61 pa hasi e wega 6-0. Ya na e punto aki Juventud tabata bek cu 11 hungado atrobe debi na yegada di un subsituto pa reinforsa e cuadro. Despues di varios fayo cla di golnan, e di siete gol a yega toch den pia di Fladimy Francois atrobe pa su ‘hat-rick’ di e anochi, asina tambe Fladimy a pasa pa e di dos luga riba tabla di e goleador di Division di Honor cu 13 gol. Cu hopi mas atake di River Plate te culminacion di wega pero atrobe sin cristalisa e wega ta yega su final cu e marcador di 7-0 pa River Plate riba Juventud TL, e resultado mester tabata mas grandi ainda. Cu e prestacion aki River Plate ta hunta 24 punto, kedando cu speransa pa clasifica, dos so for di e cuarto puesto pa yega play-off. Juventud, cu un solo punto den e campeonato, ta keda den mas miseria cu dos fecha so mas pendiente, poco poco yegando den e final di e campeonato di Aruba. Nos ‘man of match’ ta Fladimy Francois cu su hat-rick e anochi aki, mencion special ta bay tambe pa e wega incansabel di full tereno di e defensor y capitan di River, Carlos L. Quandt.


text:
Kralendijk – Den un karta dirigí na gezaghèber Edison Rijna, konsehal independiente Daisy Coffie di Frakshon Coffie ta skirbi ku ‘Washington Slagbaai National Park Bonaire’ ta konsistí di 2 parti, Washington i Slagbaai. Washington ta pertenesé na teritorio di Boneiru. Gobièrnu di Boneiru a duna STINAPA Boneiru esaki pa manehá. Slagbaai ta pertenesé na STINAPA N.A., lesa Carmabi. Carmabi a entregá Slagbaai na STINAPA Boneiru pa manehá esaki. E kabritunan den Washington ta pertenesé na herederonan di Sr. Herrera ku a bende e plantashi aki ku Gobièrnu di Boneiru. E kabritunan den Slagbaai ta pertenesé na STINAPA N.A. ku ta Carmabi. A negoshá pa Slagbaai bini bèk den poseshon di Boneiru. Carmabi ta dispuesto pa hasi esaki i a duna palabra pa Slagbaai bira bèk di Boneiru, pero bou di e kondishon ku mester saka e kabritunan for di Slagbaai. Den su karta sra Coffie ta referí solamente na e kabritunan den Slagbaai. Segun Daisy Coffie den transkurso di añanan STINAPA Boneiru a hasi diferente akshon pa por a kontrolá i/òf saka e kabritunan for di den e parke, spesialmente e parti di Slagbaai. Si e kantidat di kabritu bira muchu hopi esaki ta afektá e mondi ku ta e fuente di kuminda pa tur e bestianan ku tin den e parke. Konsekuensia ta ku e kabritu no tin sufisiente kuminda i e ta bira suak. Ku otro palabra e mondi i e kabritu ta sufri den un situashon kaminda tin muchu kabritu den e parke.
Basá riba e informashonnan aki Daisy Coffie den su karta ta hasi e siguiente preguntanan: Gobièrnu ta na altura di disponibilidat di STINAPA N.A./Carmabi pa pasa poseshon di Slagbaai bèk pa teritorio di Boneiru? Gobièrnu ta na altura ku un di e eksigensianan di STINAPA N.A./Carmabi ta pa saka e kabritunan for di Slagbaai? Si tin korespondensia riba e puntonan aki ta posibel ku nos di Konseho Insular por risibí esakinan? Gobièrnu ta di akuerdo ku ke saka e kabritunan for di Slagbaai? Gobièrnu ta di akuerdo pa wak e maneho di STINAPA Boneiru pa saka e kabritunan for di Slagbaai mas di aserka i evaluá esaki? Gobièrnu ta na haltura ku aktualmente den kuadro di saka e kabritunan for di Slagbaai ta tira esakinan mata? Gobièrnu ta di akuerdo pa averiguá serka STINAPA Boneiru mas detaye tokante e maneho aki? Nos tin informashon ku tin okashon kaminda ta tira kabritu i ta laga e kadaver bentá pa deskomponé den mondi. Gobièrnu ta na altura di e aktonan aki? Si esaki ta kuadra, Gobièrnu ta di akuerdo ku ta tira kabritu i laga e kadaver bentá den mondi? Gobièrnu ta di akuerdo ku esaki no ta un maneho responsabel si nos tene kuenta ku nos tin famianan ku ta biba den pobresa sin kuminda adekuá pa kome tur dia? Kiko Gobièrnu ta dispuesto pa hasi den tal kaso manera deskribí aki riba?


text:
KRALENDIJK: Muchanan ta klá pa bai skol bèk i Digicel tin un gesto spesial! Kumpliendo ku su promesa, Huntu Mas Mihó, Digicel ta opsekiá 50 mucha un pelá grátis! Muchanan di entre 6 pa 17 aña di edat por risibí un pelá grátis e siman aki na Kapsalon Mia na Kaya Libertador Simon Bolivar na Playa. André, di Digicel ta komentá, “Nos ke hasi un gesto pa e aña eskolar nobo i ta p’esei nos a kolaborá ku diferente barbero e siman aki, pa hasi algun mucha felis. Ademas, nos ta sigur ku esaki ta un notisia alentador pa e mayornan tambe. Digicel ta spera ku tur e mucha- i hóbennan lo gosa di nan pelá.”
Pa probechá di e oferta aki mayornan lo mester traha un sita yamando 780.9500. No ta rekerí pa bo ta kliente di Digicel. Únikamente e mucha mester presentá ku su rapòrt. Mayornan tin chèns te ku dia 11 di ougùstùs pa traha e sita pa nan yu. Digicel ta deseá tur mucha, hóben i maestronan un aña eskolar eksitoso i ku resultadonan positivo!


text:
WILLEMSTAD – Despues ku gobièrnu di Kòrsou pa medio di ofisina di turismo a hasi e promé kontaktonan ku Sinergy Aerospace Corporation ku ta doño di Avianca, a keda kumbiní ku InselAir mes lo kontinuá e deliberashonnan ku e aerolinea kolombiano.
“E intenshon ta pa den próksimo simannan Avianca i InselAir formulá un plan di negoshi pa despues yega na sierto akuerdonan di koperashon”. Asina minister demishonario Eugene Rhuggenaath di desaroyo ekonómiko ta indiká.
Minister Eugene Rhuggenaath den kòmbersashon ku José Manuel Dias
Nada konkreto
E proseso pa yega na un partner stratégiko pa Insel Air ta kanando su kurso pero te ainda no tin ningun proposishon konkreto riba mesa. “Te ainda no a kuminsá papia riba un eventual partisipashon di Avianca den Insel Air. N’e momentu aki e enfoke ta riba un plan di stabilisashon pa solushoná e problemanan agudo di e kompania pa loke ta trata rutanan i kosto di operashon”, Rhuggenaath ta bisa.
Ròl di gobièrnu
Segun Rhuggenaath ta te despues ku kaba di stabilisá InselAir i yega na sierto akuerdonan di koperashon ta wak riba término mas largu kiko e dos kompanianan aki lo por nifiká pa otro. Rhuggenaath ta enfatisá ku e negosiashonnan ku Avianca ta den man di InselAir i ku e ròl di gobièrnu den búskeda di un partner stratégiko pa Insel Air ta unu di fasilitadó.


text:
KRALENDIJK – Boneiru su pagadónan di belasten por paga nan belasten kèsh atrobe na Belastingdienst Caribisch Nederland (BCN). Por hasi esaki na Girobank, ku grátis ta ehekutá tur transakshon riba kuenta di servisio di belasten.
Anteriormente BCN a sera e kaha. E ora ei siudadanonan mester a paga elektrónikamente òf kèsh na banko. Bònt di konsumidó Unkobon e ora ei a entregá un keho na Defensor di Pueblo Nashonal pasobra despues ku a sera e kaha hopi habitante a haña nan ta bai banko, ku sí tabata risibí e plaka na kèsh, pero tabata kobra gastu pa pasa e plaka pa servisio di belasten.
Defensor di Pueblo Nashonal a haña ku ku esaki BCN no a tene kuenta sufisientemente ku hende ku un entrada abou i/òf sin kuenta na banko, i a atvertí servisio di belasten riba esaki.
Bou di pagamentu di belasten ta kai tambe pagonan na Ministerio Públiko, Kuerpo Públiko Boneiru i Voogdijraad.
Outor Pieter Hofmann


text:
Last update: January 28, 2021
Preguntanan komun di klientenan di Girobank NV.
HIPOTEK I FIANSA (Inkl. fiansa personal i outo)
- Mi tin ku sigui paga mi fiansa/hipotek?
Bo tin ku sigui paga bo fiansa/hipotek segun términonan akordá den bo akuerdo di fiansa/hipotek. No opstante e sirkunstansianan di Girobank NV, e kliente tin e deber di kaba di paga e fiansa kompletu. Si un kliente ta transferí pa un otro banko, e ta keda responsabel pa kaba di paga su fiansa.
- Mi tin ku paga un but si mi sera òf kaba di paga mi fiansa trempan?
Proseduranan di Girobank NV ta stipulá ku mester paga un but si bo kaba di paga bo fiansa trempan. Konsiderando e sirkunstansianan Girobank NV ta dispuesto pa no kobra e but.
- Te ki dia mi mester paga mi fiansa/hipotek na Girobank NV i ki dia mester kuminsá paga GI-RO Settlement Holding N.V.?
Fiadonan mester kumpli ku nan obligashonnan di pago na Girobank NV segun e akuerdo palabra. Kualkier kambio lo wòrdu komuniká na debido tempu.
- Mi por haña un deskuento riba mi fiansa òf hipotek si mi paga mi debe den un tiru?
No, pero Girobank NV ta kanselá e but pa pago tempran.
TARHETA DI KRÉDITO
- Mi mester saka tur mi fondonan mesora?
No ta nesesario lanta tur bo fondonan mesora. Un máksimo di NAf 10.000,- ta garantisá pa kada kliente.
- Kon mi por lanta mi sèn for di mi kuentanan bankario?
Por hasi esaki na tur manera usual: na un sukursal di Girobank NV, ATM i pa medio di online banking.
- Kiko ta e montante máksimo ku mi lanta na un sukursal di Girobank NV?
E montante máksimo ku por lanta na un sukursal ta NAf 10.000,-. Montantenan despositá despues di 10 di desèmber 2019 por wòrdu aksesá. Por wak tambe pregunta 1 bou di "Otro".
- Kiko ta e montante máksimo ku mi lanta na un ATM di Girobank NV?
E montante máksimo ku por lanta na un ATM ta NAf 1.000,-.
- Mi por lanta sèn for di mi kuenta pa medio di ATM di otro banko?
Si, por lanta fondonan for di un ATM di un otro banko ku no ta Girobank NV.
- Kiko ta e montante máksimo ku mi lanta na un ATM di otro banko?
E montante máksimo ku por lanta na un ATM ta NAf 1.000,-.
- Pa kuantu tempu mi por aksesá mi online banking di Girobank NV?
Online banking lo ta disponibel te próksimo aviso. Lo avisá 30 dia adelantá na momentu ku lo terminá e servisio.
- Kiko mi tin ku trese pa sera mi kuenta(nan)?
Pa sera bo kuenta mester trese un ID bálido.
- Mi mester habri un kuenta na un otro banko komersial?
Si bo tin un kuenta bankario solamente na Girobank, ta nesesario pa habri un kuenta bankario na un otro banko komersial.
- Kon lihé mi mester habri un kuenta na un otro banko?
Mirando ku ta tuma algun tempu pa habri un kuenta bankario na un banko komersial, nos ta enkurashá bo pa hasi esaki mas pronto ku ta posibel.
- Si mi tin un kuenta koriente i un kuenta di spar ku kada NAf. 10.000,- òf mas, mi tin derechi di lanta NAf 10.000,- di kada kuenta?
No, e máksimo montante garantisá ta NAF 10.000,- pa kliente.
- Si mi yu tin un kuenta di spar i ami tambe ta ko-firmadó di e kuenta, nos tur dos tin derechi di lanta NAf 10.000,-?
E doño di kuenta òf ko-firmadó, ku ta representá e kuenta, por lanta un suma di máksimo NAf 10.000,-.
- Si mi pareha i ami tin un kuenta koriente huntu, nos kada un por lanta NAf 10.000,-?
No, bo tin derechi di lanta fondonan for di bo kuenta, garantisá pa CBCS, te ku un montante máksimo di NAf 10.000,-.
- Ki dia lo mi haña akseso na e montante riba NAf 10.000,-?
Depositantenan lo risibi un karta na komienso di 2021 ku mas informashon riba pagonan i e maneho administrativo di nan kuenta.
SEGURO
- E kobertura di mi seguro ta bálido ainda?
Si. Girobank NV ta fungi komo un intermediario pa diferente kompania di seguro i no ta esun ku ta segurá mes. Asina ta ku bo kobertura ta keda vigente.
- Pa kuantu tempu mi seguro ta kubri mi propiedatnan?
Mirando ku Girobank NV ta fungi komo un broker pa kompanianan di seguro, bo kobertura no ta terminá pa motibu di e moratorio.
OTRO
- Kiko ta pasa si mi tin NAf 10.000,- riba mi kuenta awor i un hende depositá mas fondo riba mi kuenta despues di awe? Mi ta pèrdè akseso na e fondonan nobo?
No, bo no ta pèrdè akseso na e fondonan nobo. Si bo tabata tin mas ku NAf 10.000,- riba bo kuenta promé dia 10 di desèmber 2019, e montante riba e NAf 10.000,- lo ta blòkiá. Montantenan despositá despues di 10 di desèmber 2019 por wòrdu aksesá.
- Kiko ta pasa ku chèknan ku mi tin pendiente pa kobra? Nan ta inkluí den e suma di NAf. 10.000 òf ta kita esaki for di esun ku mester a paga?
No por kobra cheknan di Girobank NV mas, ni na Girobank NV i tampoko na otro bankonan komersial.
- Kon mi por mira mi saldo bankario na momento ku GI-RO Settlement Holding N.V. ta aktivo?
E informashon aki lo wòrdu komuniká na debido tempu.
- Kua ATM te ainda ta operashonal?
Ta trata e ATM nan na e sukursal di Skalo i Janwe.
- Kua sukursal ta habri pa publiko
E sukursalnan na Scharloo i Janwe ta habri di djaluna pa djabierne di 8'or di mainta te ku 3.30 di atardi.
- Kon mi por drenta den kontako ku GI-RO Settlement Holding N.V.?
E informashon aki lo wòrdu komuniká na debido tempu.
Pa kualke otro pregunta, por fabor usa giro@centralbank.cw of tuma kontakto ku nos helpdesk na +599 9 433 9130.


text:
patrick groters
-
Lima2019
Patrick a debuta den gran forma na Lima
Landado Patrick Groters e debuta den gran forma den e Panam Games Lima 2019. Cu dos final A, un B…Read More »
-
Lima2019
Patrick ta keda na di 8 lugar
Patrick Groters ta keda na di 8 lugar den e 200IM na Lima, Peru E hoben Groters a clasifica pa…Read More »
-
Lima2019
2 lugar pa Patrick den Final B
Patrick Groters ta sali number dos den final B y ta scirbi un record Arubano nobo den lomba marcando un…Read More »
-
Lima2019
Patrick ta keda 0.12 sec di Final A
Landado Patrick Groters tambe ta keda net afor di un otro final A cu 0.12 seconde na Lima, Peru Patrick…Read More »
-
Lima2019
Posicion 8 pa Patrick
Patrick Groters a keda na posicion number 8 den e gran final di 200m lomba den e Panam Games Lima…Read More »
-
Lima2019
Patrick tambe logra Final A
Landado Patrick Groters tambe ta logra un final A den e Weganan Panamericano 2019 na Lima, Peru. Un dobbel momento…Read More »
-
Lima2019
Mikel y Patrick ta na Lima
Landadonan Mikel Schreuders y Patrick Groters a yega Lima, Peru y ta cla pa competi diamars awo Despues di a…Read More »
-
Barranquilla2018
Natacion a sigi diamars mainta
Natacion a continua diamars mainta cu nos atleta nan Mikel, Daniel, Patrick y Jordy a mira accion. Mikel cu Daniel…Read More »
-
Barranquilla2018
Final di Natacion
Dialuna anochi a continua cu e finalnan pa loke ta trata e deporte di natacion. E anochi a inicia cu…Read More »
-
Barranquilla2018
Cuatro atleta a mira accion
Competencia di natacion a continua awe mainta den e Compleho Acuatico Eduardo Movilla. Cuatro atleta a mira accion awe, Daniel…Read More »


text:
Diasabra por paga impuesto di vehiculo di motor di aña 2021
Acudi na oficina principal na Camacuri
ORANJESTAD – Departamento di Impuesto ta participa na tur contribuyente cu mester paga impuesto di vehiculo di motor di aña 2021, cu su seccion di Servicio di Caha na oficina principal na Camacuri, lo ta habri diasabra dia 23 y 30 di januari pa brinda un servicio extra. E orario di servicio lo ta di 8 or pa 11 or y mey di mainta.
Riba diasabra lo brinda e siguiente servicionan:
1. Por paga impuesto di vehiculo di motor (of otro tipo di impuesto).
2. Registra auto.
3. Entrega plach’i number.
Ta importante pa menciona cu por paga unicamente cu debit card. Solamente e personanan no-comerciante di edad 60+ por paga nan impuesto cu cash. Alabes no ta posibel pa paga e impuesto di aña 2021, si no a paga e impuesto di e aña(nan) anterior completamente.
Departamento di Impuesto lo sigui e reglanan di DVG estrictamente y p’esey lo acepta un cantidad limita di cliente den sala. Alabes Departamento di Impuesto ta recomenda tur contribuyente fuertemente pa haci uzo di pago online via banco na lugar di para den rij. E sistema di e banconan ta simpel, facil y sigur.
Ultimo dia pa haci pago di impuesto di vehiculo di motor di por lo menos e prome mita di aña 2021, ta 1 di februari 2021.
Gerencia di Departamento di Impuesto
22 di januari 2021


text:
*ARUBA:* Den rekòrt di tempu Aruba ta konose su di 17 kaso registra di Corona Virus. Toque de Queda ta keda na vigor for di 9lr di anochi te ku 6or di mainta.
*Kòrsou:* Na Kòrsou te ainda nos a registra 6 kaso di Corona virus di kual 1 persona a fayese i 2 a rekupera.
*Hulanda:* Awor aki hulanda tin 5560 kaso di Corona virus registra di kual 276 persona kende nan a pèrdè nan bida
*China:* China awe pa prome biaha for di komienso di e virus aki a registra 0 kaso di Corona Virus. Nan tin un totaal di 73.163 persona kende a rekupera
*Italia:* Na italia kosnan ta kompletamente for di kontrol. Presidente di Italia ku lagrima na wowo a pone man na su kurason i atmiti ku nan no tin e situashon mas bou di kontrol i ku awor a keda pa resa na DIOS pa por salba e isla. Nan tin un totaal di 69.176 kaso registra di kual awor aki tin 6820 persona ku a fayese. Esaki ta surpasa e kantidat di persona nan ku a fayese na China.


text:
“Pakico no usa e bon reputacion di Hulanda den mundo financiero of e programa di reduci debe di paisnan Europeo cu a caba di cuminsa, pa paga e debe di Aruba na un interes hopi abou (1-2%) y Aruba mes ta paga esaki bek riba un termino largo mescos cu paisnan Europeo. E bentahanan ta grandicimo! E interes riba e pago di debe ta baha di 5.5% pa mas o meno 2%. Aruba ta spaar anualmente mas o menos 200 miyon florin na interes y ta usa esaki pa paga e debe enbez di interes so. Otro bentahanan ta cu e programa di reforma di aparato di gobierno por continua den un ritmo gradual cu no ta afecta servicionan di gobierno, economia of mercado laboral den forma negativo. Otro bentahanan ta cu sector priva ta haya claridad total riba e desaroyo di corto y largo plazo. Esey ta necesario pa nan sigui inverti cu confiansa. Tur e bentahanan aki ta duna stabilidad y trankilidad laboral y social na nos comunidad.” Rene Herdé, lider di fraccion di AVP na palabra. E ta haya cu enbez di crea inseguridad manera oposicion of CFT ta haci, ta miho pa busca solucionnan structural.
MANEHO ACTUAL
E maneho actual di gobierno ta pa gradualmente reduci e deficit riba presupuesto di gobierno y ora yega na e punto di ‘presupuesto balansa’ na 2017/2018, cuminsa baha debe mes. Rene Herdé: “Nos ta sostene e maneho aki. Pero mester haya tur hende den comunidad pa sostene esaki. No solamente den parlamento, pero tambe sindicatonan y doñonan di trabou. E argumento mas fuerte pa sostene e maneho aki ta cu hunto por carga e reformanan structural y evita consecuencianan negativo pa mercado laboral y forsa di compra. Pa nos esey ta essencial. E alternativa ta e cortamento pisa y aumento di belasting pisa cu CFT ta propone. Nos no kier esey pasobra di su consecuencianan negativo. Tin otro alternativanan di maneho tambe. Un alternativa ta pa usa e bon reputacion di Hulanda of e programa di Europa pa reduci debe y stimula economia. Un bentaha grandi pa Aruba cu e programa ey ta cu e pago halto di interes anual di alrededor di 200 miyon florin lo por usa hopi miho y lo por sigui reforma aparato di gobierno sin consecuencianan negativo. No Hulanda, pero Aruba mes ta sigui carga e responsabilidad financiero. E alternativa aki ta disponibel den Reino. Pakico no usa esaki?”
METANAN IMPORTANTE
Ta importante pa mantene e adelantonan cu a haci den ultimo cinco aña riba tereno laboral, forsa di compra, crecemento economico y social. Esakinan ta resultado directo di e maneho di stimula economia y forsa di compra. A scohe pa esaki enbez di corta gasto pisa na momento cu economia y forsa di compra tabata den ‘bom’ y desempleo tabata ‘sky high” na 2009-2011. Tambe mester duna claridad completo na sector comercial con maneho di gobierno ta bay ta den añanan cu ta bin. Crecemento economico ta depende di inversion di sector priva. E proposicionnan di CFT pa corta gasto pisa y aumenta belasting pisa a corto plazo, a crea un inseguridad grandi. Enbez di wak solamente finansa publico, CFT y oposicion lo haci miho pa wak con pa sigura crecemento economico, desaroyo laboral y social stabiel, balansa financiero publico a largo plazo. Solucionnan den Reino pa logra esey tey. Lamentabelmente e encargo di CFT no ta pa haci esey. Lamentabelmente e oportunidadnan cu Reino tin na su disposicion no ta wordo usa optimalmente. E pregunta ta: PAKICO NO?


text:
Oranjestad – Riba dia 22 di April, mundo completo ta reconoce y celebra Dia Internacional di Mama Tera cu e anja aki ta hiba e tema “Ban redifini loke progreso ta significa: Ta nos turno pa guia”.
E aña aki Dia Internacional di Tera ta mas special cu nunca ya cu ta celebrando e di 45 anja cu ta reconoce internacionalmente e dia aki. Tambe pa prome biaha UNESCO ta premira cu esaki lo ta e aña unda cu crecimento economico ta uni man den man cu sustenibilidad, unda cu lidernan mundial finalmente lo tuma na serio e cambionan climatico cu tur e consequencianan cu esaki ta trese cune y pa e mitibo aki inverti den solucionnan di energia reusable.
Riba Dia Internacional di Tera nos mester uni hunto y mustra mundo completo riba un direccion nobo. Ta nos turno pa guia pa asina e lidernan mundial por sigui nos ehempel.
En conexion cu Dia International di Tera, Santa Rosa kier comparti algun conseho con bo tambe por uni na y sirbi como guia pa cu proteccion y cuido di nos tera.
Ban warde. Ban dreche. Ban crece!
Boter di plastic y glas ta traha perfectamente como potchi pa planta simiya
Carton di webo tambe ta perfecto pa planta simiya y cuida esakinan te ora cu e mata mester wordo transplanta den un potchi mas grandi
Paletnan di palo tambe por wordo warda y usa pa “vertical planting” cual ta un sistema di planta cu ta rekeri poko espacio.
Obhetonan decorativo manera stoel, mesa, tirenan di auto tur por wordo usa como decoracion den cura y alaves wordo usa pa planta mata.
Fruta y berduranan tambe por wordo warda, drecha y crece. Un manera facil pa haci esaki ta dor di warda e simiyanan di e fruta cu bo a consumi y planta esakinan. Patia, tomati, promenton y hasta awakati ta sumamente facil pa planta na cas. Y Santa Rosa tin personalnan atento kende cu amor y dedicacion lo brinda conseho y guia con pa planta na cas.
Departamento di Agricultura, Cria y Pesca kier extende palabranan di elogio na nos Agricultor y Criadornan local kende semper ta percura pa bin cu ideanan creativo pa haci uso di recyclahe y incorpora esakinan den nan Cunuku.
Durante e ultimo temponan aki Santa Rosa a bin ta tuma nota via medionan social di mas y mas persona ambos grandi como chikito kende ta birando mas conciente riba e efecto cu nan forma di biba tin riba nos Mama Tera y ta adapta y tuma responsabilidad pa nan actonan specialmente ora ta trata di recyclahe y plantamento na cas pa asina biba un biba mas sustenibel.
Santa Rosa tambe ta uni na e dia special aki y lo ta celebrando Dia Internacional di Mama Tera hunto cu Biblioteca Nacional riba dia 22 di April for di 9or di mainta te cu 3or di merdia na Arubiana (Bachstraat 5, patras di Juliana School) unda cu lo tin differente tentnan cu remedinan di Tera, cosnan dushi, pasaboca vegetariano y demostracion y charlanan sumamente interesante. Riba e dia aki sra. Judith Boekhoudt hunto cu sra. Olinda Rasmijn lo ta presente cu un charla riba differente matanan local cu wordo wordo usa como remedi di tera y nan beneficionan.
Riba dia 26 di April Santa Rosa lo continua cu su celebracion cu un Grandioso Mercado di Santa Rosa cuminsando for di 9or di mainta te cu 3or di merdia den ambiente y cu productonan local manera solamente Santa Rosa sa di presenta.
Santa Rosa cordialmente ta invita pueblo completo pa bin celebra Dia di Tera riba dia 22 di April na Arubiana y como tambe riba dia 26 di April na Santa Rosa cu entrada completamente gratis.
“BAN SOSTENE NOS CULTURA , PRACTICA CRIA, PESCA Y AGRICULTURA


text:
Teodulo (Dooley) Tromp
Teodulo (Dooley) Tromp
President 1985-1995
Dooley Tromp tabata e prome president di Comite Olimpico Arubano, desde su fundacion na augustus 1985 te cu april 1995.
E otro miembronan di e directiva tabata:
Marcolino (Nilo) Croes, vice-president; Clyde Croes, secretario general; Cesar Kip, tesorero; Francisco (Chipen) Chirino, asistente secretario general; Luciano (Wichi) Croes, segundo tesorero y comisarionan Rick Altman, Thomas (Tommy) Croes, y Harry Janssen.
E prome directiva a wordo eligi y nombra door di e federacionnan di deporte Arubano cu alabes ta e fundadonan di Comite Olimpico Arubano. Na aña 1988 durante e Asamblea General a eligi un directiva nobo pa 4 aña, den cual a aparece algun cara nobo: Kenky Oduber, Rufo de Cuba y Carlos Bislip. Carlos
a resulta un contribuyente sumamente valioso pa Comite Olimpico Arubano den su funcion di secretario general. Su experiencia di taya internacional den pasado como vice-president di e Federacion Mundial di Judo a contribui na esaki. Lastimamente e no por a termina su mandato pa motibo di su fayecimento inespera despues di dos aña. Na 1992 a bolbe surgi algun cambio den directiva na momento cu Rudy Leysner a keda eligi como vice-president.
E prestacion di nos atletanan den competencia di nivel haltisimo durante di e weganan olimpico por wordo evalua como satisfactorio. E acontecimentonan importante cu Comite Olimpico Arubano a experiencia ta entre otro su reconocimento hopi rapido door di Comite Olimpico
Internacional na october 1986, e bishita na Aruba di e president di Comite Olimpico Internacional Marques Juan Antonio Samaranch (q.e.p.d.) na 1988, e prome aparicion di nos flamante bandera nacional den e ceremonia y desfile di inauguracion di e Olimpiada na Seoul, na Sur Korea na 1988 y e invitacion di comite organisado pa celebracion di e 100 aña di existencia di Comite Olimpico Internacional (1894-1994) pa hiba palabra den e Congreso Extraordinario di Comite Olimpico Internacional na Paris na Francia na 1994.
Conmemoracion di e di 6 lustro di existencia di Comite Olimpico Arubano pa tur nos deportistanan y demas miembro di famia olimpico mester ta un momento di gran satisfaccion y orguyo. Nos sincero gratitud ta bay na tur esnan cu ya a logra y expresa speransa na tur esnan cu den futuro lo
representa nos pais dignamente. Felicitacion di curason na e actornan di actualidad, pero na mes momento gran reconocimento na esnan cu a bay nos dilanti. Masha pabien cu e aniversario memorabel y mas exito den futuro.


text:
ORANJESTAD, Aruba - 9 di April 2020
Apreciabel cliente, Relaciona cu e crisis di Corona Virus (Covid-19), Gobierno di Aruba a tuma e decision di implmenta e medida di Shelter in Place. Serlimar ta un compania esencial y vital pa salubridad di Aruba y mester sigui opera. pa e motibo aki Serlimar a tuma e siguiente medidanan pa por cumpli cu decision di govierno y tambe cu e responsabilidad cu Serlimar tin cu pueblo di Aruba.
Helpdesk Kockstraat / Pos Chiquito /Tanki Flip lo ta cera pa publico; por sigui haci pago online.
Parkietenbos lo ta cera pa publico.
Upcycle center lo ta cera.
Containerpark lo no deliver container te cu proximo aviso.
Mantencion Bo Bario lo no ta operando te cu proximo aviso.
Serlimar lo sigui recoge sushi.
Serlimar lo sigui recoge bestia morto.


text:
Den nos komunidat na skala chikí famianan, amigunan, konosínan i relashonnan di trabou ta estrechamente ligá na otro. LabdeMed p’esei tambe ta dediká èkstra atenshon na protekshon di privasidat i ta trata ku hopi delikadesa ku datonan di pashènt.
Bo por konfia tambe ku e resultadonan di bo tèst ta den mannan sigur. LabdeMed ta traha segun reglanan di privasidat di Landsverordening Bescherming Persoonsgegevens (LBP) i di Algemene Verordening Gegevensbescherming (AVG), stablesé ofishalmente.
Prosesá datonan
Si bo ta hasi uso di nos servisionan, e orei nos ta prosesá bo datonan. Esaki ta enserá ku nos ta solisitá bo informashonnan médiko i personal, warda esakinan, kompletá nan i si esaki ta nesesario, suministrá esakinan na dunadónan di kuido i na aseguradonan segun protokòl.
Portal di pashèntnan
Komo pashènt di labdeMed, bo por hasi uso di nos portal pa pashènt. Esaki ta un base di data protehá, unda bo por mira den bo registro médiko ku informashon personal i resultadonan di tèst, na e momentu ku abo ta deseá. Aki tambe bo privasidat naturalmente ta kompletamente garantisá.
Materia di tèst
Naturalmente e informashonnan di e pashènt, tokante material di tèst ta konfidenshal. Nos no ta warda muestranan mas largu ku ta nesesario i ta destruí esakinan na un manera sigur. Tuma kontakto trankilamente via +5999 7361030 òf hasi bo pregunta via nos formulario die kontakto.


text:
Cobransa di grondbelasting 2021 a sali E cobransa tin fecha di 31 di mei 2021
ORANJESTAD – Departamento di Impuesto a saca e cobransanan di grondbelasting 2021 y den e dianan venidero e contribuyentenan lo ricibi esaki via post. E cobransa tin fecha di 31 di mei 2021.
Ta trata di un cobransa cu ta sali tur aña pa e contribuyentenan cu ta doño di un propiedad inmobil of tin derecho riba un propiedad por ehempel e derecho di erfpacht of vruchtgebruik.
Pa fiha e suma di impuesto, ta importante pa stipula e balor di e propiedad riba mercado. A base di e balor aki ta haci e calculacion teniendo cuenta cu e tarifa stipula den ley.
Termino di pago
Ley ta duna e opcion pa paga e grondbelasting den un solo biaha of den termino. Departamento di Impuesto ta conseha tur contribuyente pa lesa e texto imprimi riba e cobransa cu hopi atencion pa cu e terminonan di pago.
Aki ta sigui un skema di e terminonan di pago manera stipula pa ley:
Grondbelasting 2021 - Fecha 31 di mei 2021
Termino di pago
E prome 2 terminonan di pago
Di tres termino di pago Di cuater termino
Fecha final pa haci pago
30 di juni 2021
30 di september 2021 3 di januari 2022
Suma di pago rekeri segun ley
50% di e suma di cobransa pa cubri e prome y di dos kwartaal (jan – maart y april – juni)
25% di e suma di cobransa pa cubri e di tres kwartaal (juli – sept)
25% di e suma di cobransa pa cubri e ultimo kwartaal (oktober – december)
Por haci pago na un oficina di Departamento di Impuesto, MFA of via banco.
Departamento di Impuesto ta recomenda pa haci pago di impuesto online via banco, preferiblemente via Aruba Bank of Banco di Caribe. E sistemanan di e banconan aki ta conecta automaticamente cu e sistemanan di DIMP y e mesun dia e transaccion ta keda registra den e sistema di Departamento di Impuesto. Ora di haci pago online mester scoge e opcion di Bill Pay y no Transfer. Ora di haci pago online menciona: grondbelasting 2021, number di cobransa y persoonsnummer. Di e forma aki Departamento di Impuesto por procesa e pagonan corectamente.
Areglo di pago
E cliente cu no por paga su cobransa di acuerdo cu e terminonan legal, por haci un peticion pa areglo di pago. Mester haci e peticion aki mas pronto posibel. Asina e cliente mes por evita cu Departamento di Impuesto ta continua cu e proceso di cobramento cu gradualmente por bira mas severo, locual por nifica tambe gasto extra pa e cliente.
Actualmente e contribuyentenan por haci uzo di e areglo di pago flexibel cu e
(ultimo termino)


text:
Diadomingo mey anochi a re-inicia cu e “toque de queda” y esaki ta encera cu no mag di tin ningun persona riba caya sin permiso. Ta pa e motibo aki tambe a detene e 4 demostrantenan cu tabata riba caya dilanti e Gabinete di Gobernador.
1 thought on “Demostrantenan dilanti di Gabinete di Gobernador tambe a ser deteni pa violacion di “Toque de Queda””
-
Bon dia,
Mensahe di Danis a wordu comprendi, (spera cu ley wordu cambia di berdad)e por bay busca algo di hasi awo?
Su actitud a o duna hende bèrè bèrè. E a cuminsa perde Punto .
Saludo


text:
WILLEMSTAD – “Promé ku mi a baha komo minister mi a duna enkargo na Stichting Overheidsaccountantsbureau (SOAB) pa revisá tur prosedura di e Fondo di Kriminalidat i introdusí un mihó sistema di ‘checks and balances’ ku ta garantisá uso korekto di e plakanan konfiská den kaso Bientu.” Asina eks minister di Hustisia Ornelio Martina (PNP) a duna di konosé.
Martina ta teme ku lo por bini preshon eksterno riba e personal ku ta traha ku e Fondo di Kriminalidat pa faboresé finansiamentu di sierto proyektonan. Esaki en bista ku próksimamente e fondo aki lo bai disponé di sumanan di plaka astronómiko ku a keda konfiská den entre otro e kaso Bientu (72.5 mion florin) i tambe sènnan proveniente di benta di propiedatnan ku a keda konfiská pa Afpakteam.
Eks minister Ornelio Martina den kòmbersashon ku José Manuel Dias
Den un veredikto fechá dia promé di aprel 2016 den e kaso Bientu, Korte di Promé Instansia a ordená konfiskashon di 72.5 mion florin for di Robbie Dos Santos, doño di Robbie’s Lottery. E suma di plaka aki ta repartí den vários kuenta bankario na Merka. Dos Santos a keda kondená entre otro pa labamentu di plaka i falsifikashon di deklarashon di impuesto.
Plaka no a yega ainda
“E plakanan ku a keda konfiská na Merka den kaso Bientu no ta riba kuenta di Fondo di Kriminalidat ainda i Ministerio Públiko (OM) ta kanando e proseduranan korespondiente pa e plakanan aki bini liber.” Asina Norman Serphos bosero di OM a duna di konosé. A base di tratadonan eksistente no ta tur e suma di 72.5 mion florin ta bini pa Kòrsou. Un parti lo keda pa outoridatnan merikano miéntras ku St. Maarten tambe lo haña un parti pa su kolaborashon den e investigashon di e kaso.
Regla i prosedura
Solamente proyektonan ku tin komo meta prinsipal kombatí kriminalidat ta bini na remarke pa hasi uso di plakanan di Fondo di Kriminalidat. E petishon ku drenta mester pasa den dos komishon. E promé ta un komishon interno ku ta analisá e petishon i ta duna un konseho. Seguidamente ta manda e konseho aki pa un komishon eksterno ku na su turno ta bolbe repasá e petishon i ta duna un konseho final. Finalmente ta manda e konseho final pa e minister di Hustisia por tuma un desishon. E minister por pone e konseho final un banda basta ku e por argumentá esaki.
Eks minister di Hustisia Ornelio Martina ta bisa ku el a bai laga e Fondo di Kriminalidat atras ku 7.5 mion florin den dje destiná pa proyektonan nobo miéntras ku a reservá 4.5 mion pa e proyektonan koriente.


text:
Schotlandstraat, Eagle: Diadomingo den oranan di marduga, polis ta wordo manda cu urgencia pa un accident den Schotlandstraat, pa un auto cu lo a drenta e oficina di Inspeccion di Enseñanza.
Na yegada polis ta bin topa cu e chauffeur di un pickup shinishi Isuzu basta spanta y na e sitio nan ta bin compronde cu e chauffeur lo tabata coriendo cu velocidad hopi halto y den e bocht ela perde control, baha caminda y bay drenta cu su pickup den e edificio net riba e cashi coriente di e oficina.
E chauffeur no tabata kier a haya niun tratamento medico di personal di ambulance, e daño material tabata considerabel.


text:
Tepnan pa laga bo relashon sano i duradero!
Tin asina tantu manera ku bo por … ku bo ta den un relashon sano i duradero. Despues di a buska asina hopi pa esunnan […]
BIBA SALÚ
Kon salú bo ta bibando? Bo ta riba un dieta? Bo ta hasi ehersisio? Bida ta dushi pero no biba un bida ku no ta […]
Pa bo baila wals, bo mester di dos hende ku smak!
Mayoria di nos ta pensa ku dunamentu di “tur kos” di nos banda por laga nos kere ku un hende por bira e frei korekto. […]
How I responded to sexism in gaming with empathy
Lilian Chen grew up playing Super Smash Brothers Melee. But when her love of the game led her to compete in national tournaments, she noticed […]


text:
ORANJESTAD – E di dos edishon di e Konferensha di Reino a kaba ku palabrashon tokante tópiko ku tur hende por tabata di akuerdo kuné. Asuntu manera tráfiko liber di persona, e derecho pa kanselá Lei di Reino i e Komishon di Disputa a bai atras den prioridat òf no a haña un akuerdo definitivo.
Na lugá di esaki Hulanda, Kòrsou, Sint Maarten i e pais wespet Aruba a hasi palabrashon tokante un taskforce nobo pa promoshon di derecho di mucha, koperashon ekonómiko i pa trese mas koheshon.
Presidente di e konferensha Mike Eman a bisa ku ta un “dia históriko ku un deliberashon konstruktivo kaminda a logra hopi resultado konkreto”. Asina den e deklarashon final ta indiká ku lo lanta un taskforce speshal ku – a base di rekomendashon di un rapòrt di Unicef ku a publiká aña pasá – ta bai garantisá derecho di mucha den e parti karibense di Reino.
Mas koheshon
Oumento di e koheshon den Reino mester sosodé segun stimulashon di kontakto entre organisashon, instansha, misa i siudadano. Reforsamentu di e lasonan aki segun Eman mester sirbi komo bùfer pa ora e paisnan pa kualke motibu den futuro no por ta di akuerdo polítikamente.
Ta enfatisá e koperashon ekonómiko entre e kuater paisnan. E relashonnan ku ta eksistí kaba i e funshonnan di hub di e paisnan ta haña atenshon èkstra. E plan pa desaroyá zona speshal ekonómiko riba e islanan BES pa importashon mas barata ta mas konkreto. Lo envolví Aruba, Kòrsou i Sint Maarten den esaki.
Ta konsiderá e tres paisnan karibense komo asina yamá pais SIDS, pais chikí ku sierto limitashon natural, ekonómiko i di eskala. Di e manera aki Hulanda ta sostené nan den e área di defensa, siguridat hudisial i wardakosta. Pasobra Statüt tambe ta garantisá esaki.
Den e akuerdo final a inkorporá ku den e kuadro aki lo buska posibel sosten pa otro asuntu tambe. Eman ta konsiderá e garantia konhunto di derecho di mucha komo un adelanto riba esaki, pero no a menta otro asuntu potenshal kaminda Hulanda den futuro lo por yuda ku plaka.
Tráfiko liber
E partnernan den Reino tambe a trata e resultadonan di e kuater gruponan di trabou ku a instalá na 2011. Den e último dos añanan e gruponan aki entre otro a trata e tráfiko liber di persona, posibel opstákulo i diferente interpretashon di Statüt i introdukshon di un komishon di disputa pa kestion hurídiko entre e paisnan.
Tokante algun asuntu sí a hasi palabrashon miéntras ku a pone algun otro kestion riba agènda pa un otro momento. Despues ku a puntra nan, e partnernan a indiká ku no a trata e asuntu di tráfiko liber di persona ainda.
Minister Ronald Plasterk di Relashonnan den Reino a deklará ku e grupo di trabou espesialmente a konsentrá riba e mihó organisashon di tráfiko entre e paisnan mes. Su deklarashon anterior den prensa tokante e kondishonnan di tráfiko liber ta para lòs di esaki, pero brevemente a papia tokante di esaki sí ku e otro partnernan.
Lei di Reino
Hulanda ketu bai tin e deseo pa, preferibelmente via un kònsènsùs ku tur pais, traha un Lei di Reino. Plasterk ta bisa ku e otro paisnan a indiká di ta warda ku masha interes riba e momentu ku di bèrdè mes e lo trese e punto aki dilanti. A papia tokante di un komishon di disputa si, pero no tin palabrashon fiho ainda. E deseo di Kòrsou i di Sint Maarten pa introdukshon di un derecho di anulashon unilateral di Lei di Reino a keda simpelmente anotá den e deklarashon final.
Outor: Ariën Rasmijn


text:
Oranjestad-Bucuti yacht club ta organisando diasabra dia 27 di september un piscamento den lagoon pisca cu ta conta pa e torneo aki lo ta solamente caranito inscribshon lo cuminsa pa 2 or di atardi na club esta e diasabra aki 27 di september Inscribshon ta afl. 25,- pa persona i ta inclui un BBQ .
pisca mento ta start pa 5 or di atardi y tur Boto mester ta bek na pier pa 10 or anochi pa pesahe. Asina ta prepara bo boto bo rot di pisca tambe bo linjanan di pisca pa bin pasa un atardi cu nos piscando den lagoon pa mas informashon jama nos na telefoon 5944054 of 5600055


text:
Un testi di DNA a prueba cu e cantante Julio Iglesias tin un yiu di 40 aña. E cabayero aki ta Javier Sanchez. Segun e abogado di Sanchez, e test a confirma cu 99.99% cu e ta yui di e conocido cantante.
E DNA a wordo obteni na un forma legalmente, di par di articulo cu a wordo uza na Miami. Sanchez su mama, Maria Edite Santos, tabata un bailarina Portugues. Y cual aparentemente lo tabata tin un relacion cu Julio Iglesias.
E cantante tin ocho yiu caba, incluyendo cantante Enrique Iglesias. Javier Sanchez tin 30 aña purbando di prueba cu Julio ta su tata. Si wordo prueba cu di berdad Javier Sanchez ta yiu di Julio Iglesias e lo ta e di 9 yiu di e cantante. Tres yiu ta di dje cu Isabel Preysler, su ex-pareha y 5 cu su pareha actual, Miranda Rijnsburger.
Na 1992 un corte a bay na fabor di Javier Sanchez, declarando cu Julio Iglesias ta tata di e cabayero. Pero e cantante a apela y nan a anula e decision. E tempo ey e cantante a nenga di hasi un prueba di paternidad.


text:
36-2018 – KvK ta parcialmente di acuerdo cu cobransa pa cubri gasto di procesa sushi
Oranjestad – Algun siman atras Camara di Comercio y Industria Aruba (KvK) a reuni cu Minister di Desaroyo Teritorial, Infrastructura y Medio Ambiente, sr. Otmar E. Oduber pa discuti riba e maneho di desperdicio y cobransa. Minister a duna un amplio splicacion di e problematica di e gastonan cu ta bin acerca pa pais Aruba, si nos kier cera dump y procesa nos desperdicio di manera responsabel. KvK ta mira e importancia di un bon maneho di desperdicio y e responsabilidad cu esaki ta bin cune. KvK a expresa su comprension pa e situacion dificil aki y e propuesta di cobra e ciudadano y empresanan pa e servicio nobo aki.
KvK en principio no ta di acuerdo cu e proposicion di Minister Oduber pa laga tur cuidadano carga e responsabilidad aki via di un cobransa na cas of pa negoshi. KvK a trece padilanti un solucion alternativo di cobransa pa volumen ora e drenta Aruba. No ta haci diferencia si ta pa negoshi of no. Esun cu uza ta paga. KvK ta sugeri cu e impuesto aki mester ta un solucion anticipatorio na e pakete di impuesto cu lo forma parti di e reforma fiscal. No mester warda e reforma aki bin cla.
Impuestonan pa cubri gasto di recoge sushi no ta nada nobo
Semper desde fin di añanan 1920, servicio di recoge sushi tabata un parti integral di servicionan basico di Gobierno di Aruba, igual na servicionan di siguridad (polis), enseñansa (maestronan di scol) y obranan publico (traha y drecha caminda). Despues di casi un siglo, a cambia esaki pa un subsidio directo di Gobierno pa Serlimar for di e Algemene Middelen.
Awor tin un situacion caminda nos no por sigui tira sushi na dump mirando cu e gastonan adicional di procesa, recicla, y dispone di e desperdicio aki mester di un forma pa paga nan. Dump no por sigui crece y contamina nos medio ambiente, pues mester procesa sushi di un manera responsabel.
Propuesta di KvK: cobra na frontera pa e desperdicio pa importacion di producto paketa
E propuesta nobo ta encera un impuesto fiho pa cada unidad sin mira balor di mercancia. Un prijs pa cada paki individual di likido of producto, pa cahanan di carton of plastic y caha cu mercancia consolida. E cobransa ta wordo haci na waf of aeropuerto uzando informacion basico cu ta aparece den tur factura. E empleado publico ta haci un calculacion di e cantidad y ta multiplica cu e tarifa. E suma aki lo wordo inclui pa cobra pa importa e mercancia.
KvK a trece dilanti como ehempel cu si cobra 7ct pa un botter di tur likido cu drenta Aruba, sea ta pa bebe, uso domestico y tambe botter di producto fabrica na Aruba, e por genera algo mas di 7 miyon florin pa aña. E lo ta un fuente di ingreso continuo y stabil sin tin mester di crea un administracion di cobramento nobo. Lo scapa gasto di gobierno of compania di utilidad encarga y tambe spaar papel di recibo cu ta acumula na minimo di 35 mil cas pa luna segun calculacion. E ingreso aki lo por cubri tur e gastonan extra di procesa sushi. Beneficionan di e cobransa aki ta cu no tin fayo den cobransa, no tin pagonan atrasa, no tin discusion si e cobransa ta husto segun produccion di desperdicio. Como cu ta cobra e placa di adelanta, ta duna Serlimar un cashflow positivo y confiabel. Tambe por cera contract di termino largo cu empresanan pa baha e suma di impuesto aki y haci di e cobransa un financiamento atractivo pa un negoshi cu ta estableci.
Cobra pa cas of negoshi no ta e forma mas husto pa e pagador individual
Ningun situacion di cas pa vivienda ta mescos locual ta haci cu consumo y e produccion di desperdicio ta varia pa cas. Mesun cos ta conta pa negoshi. Un arkitecto por ehempel ta produci relativamente menos sushi cu un supermercado of un restaurant. Cobra pa volumen, y na frontera, ta un forma husto, mas suave y cu menos costo pa administra. Basicamente esun cu produci mas desperdicio ta paga mas. Hopi desperdicio ta bin di consumo di turistanan. Nan ta come afo mas cu e local, por lo general ta bebe awa emboteya entro otro y pues ta crea mas desperdicio. E contribucion di sector turistico lo alivia e peso pa e cas di famia y negoshinan local.
Implementacion por wordo efecua na termino corto
Similar na otro cambionan di impuestonan den pasado, esaki por tuma luga cu un Ministeriële Beschikking y wordo implementa inmediatamente, sin mester warda ariba e legislacion. E cambio ta implementacion di un tarifa cu un cambio den “Landsverordening In, uit en doorvoer”, entre otro.
A largo plaso KvK a conseha Minister Oduber riba algun ideanan cu ta encera introduccion di incentivonan fiscal pa alivia e peso adicional pa comercio na waf y aeropuerto pa mercancia importa den mercado. Incentivo fiscal di kita invoerrechten pa ekiponan pa negoshinan di reciclahe ta un sugerencia concreto.
Nos comunidad mester bira mas consciente riba nan uzo y con mester maneha desperdicio, parti di e fondonan nobo aki mester bay pa stimula separa y recicla, sin cu e mester yega Serlimar. Menos nos produci, ta menos gasto pa Serlimar y menos impuesto mester cobra pa un volumen mas abou di sushi.
KvK ta spera cu e splicacion amplio aki aclarea su punto di bista riba e tema aki.
Aruba, 15 october 2018
Camara di Comercio y Industria (KvK)


text:
DEN HAAG – Gabinete hulandes no ta ferwagt un fluho masal di refugiado venesolano pa Aruba, Boneiru i Kòrsou (islanan ABC) si e situashon na Venezuela bira hopi mas pió. Asina minister Bert Koenders (Asuntunan Eksterior) a bisa djaweps den un debate ku Tweede Kamer.
Segun e minister venesolanonan ku hui lo bai e paisnan bisiña mas lihé ku e islanan ABC. Patruyanan èkstra di wardakosta te awor no ta duna un imágen di imigrashon oumentá, segun e minister. Segun Koenders no tin motibu tampoko pa introdusí un obligashon di visa (temporario) pa venesolano.
Senario di maldishon
VVD, D66, CDA i PVV ta preokupá si Reino aktualmente ta prepará pa un senario di maldishon, kaminda refugiado den boto masalmente lo sali pa e islanan ABC. Ya lunanan largu tin intrankilidat polítiko na Venezuela, ku un skarsedat enorme di kuminda, awa, koriente i remedi.
Na Kòrsou na yüni polis a detené dos diferente grupo di refugiado di boto. Tambe tin señal fuerte ku e venesolanonan awor ta drenta mas tantu ku avion, pa despues disparsé den ilegalidat. Un prekupashon grandi ku parlamento hulandes tin ta ku no tin maneho i legislashon di asilo na e islanan. Poko tempu pasá Kòrsou no tabata sa kiko e hasi ku un solo refugiado di Syria i a disidí di ser’é.
Deliberashon eksakto
E minister no ke bisa kon e senarionan ku gobièrnu hulandes ta tene kuenta kuné lo mustra. Datonan di entrada i salida riba e islanan ta mas o ménos stabil, segun e minister. E ta sigurá parlamento ku ta vigilá e situashon riba e islanan diariamente i ku tin deliberashon entre e ministerionan di Asuntunan Interior, i Relashonnan den Reino i Defensa, embahada na Venezuela i e paisnan karibense outónomo den Reino i Representante di Reino na Boneiru.
Moshon tokante Kòrsou
Parlamentario André Bosman tin tiki konfiansa ku polítika na Kòrsou ta prepará pa un posibel yegada di refugiado di boto. Su preokupashonnan a lanta pa motibu di un reunion di komishon na Kòrsou pasobra miembro di Staten di Pais, Alex Rosaria, a puntra: ‘Kon seif nos frontera ta?’.
Segun Bosman ta un señal ku Kòrsou no tin e situashon sufisientemente bou di kòntròl. Bosman ta entrega un moshon na nòmber di VVD kaminda ta pidi gobièrnu hulandes pa insistí riba medida di migrashon i asilo na Kòrsou. E minister ta sostené e moshon aki.
Outor John Samson


text:
WILLEMSTAD – “Ainda no a señalá e vírùs Chikungunya na Kòrsou”, Joyce O’Niel, manager di proyekto di Epidemiologia na GGD, ta konta. Na Sint Maarten aktualmente e vírùs a plama eksplosivamente.
Entomólogo Gisette Seferina ta masha prekupá pa Chikungunya i a trese esaki dilanti mas ku un aña pasa. “Mi a atvertí gobièrnu ku e vírùs ta na kaminda pa e islanan, pero nan no a hasi nada.”
E sangura Aedes aegypti ta transmití e vírùs Chikunguya. E mésun sangura ta transmití Dengue i keintura hel. Pa keintura hel ta vakuná. Te awor no tin un vakuna kontra Dengue òf Chikungunya. E síntomanan di Chikungunya entre otro ta keintura, dolo di skarnir i sangramentu.
Kombatimentu di Chikungunya ta meskos ku kombatimentu di Dengue: perkurá pa no tin awa ku no ta kore i tapa kueru pa evitá piká di sangura. E sangura Aedis aegypti gusta awa fresku ku no ta kore.
Kontené e vírùs
Na Sint Maarten entretantu diferente hende a kontaminá. Segun O’Niel ta difísil pa kalkulá si e vírùs lo kousa mésun daño na Kòrsou i si e lo kousa un epidemia aki tambe.”Di niun manera no por pronostiká si e vírùs ta bini Kòrsou i si e lo kousa un epidemia tambe. Na Sint Maarten e kontaminashonnan a oumentá masha lihé, ma esei no ke men ku lo sosodé meskos aki. Si nos tuma medida di prekoushon nos por kontené e vírùs.” O’Niel no por bisa si gobièrnu lo tuma e medidanan aki.
Tin kaso konosí di hende ku a muri mientras ku nan tabata kontaminá ku e vírùs. Pero e chèns di muri di Chikungunya ta masha chikí. Niun hende no ta muri djis asina di Chikungunya”, Seferina ta konta. “E pashènt mester tabata falta algu kaba ku, den kombisashon ku Chikungunya, ta mata. Por ehèmpel un hende ku tin romatismo ta èkstra sensitivo pa e vírùs.”
E kehonan ta keda
Kontrali na Dengue un hende por haña Chikungunya un be so. Un desbentaha di Chikungunya ta ku e síntomanan por keda i por kompará nan ku romatismo. “Bo skarnirnan ta pega i bo no por move bon. Por dura lunanan largu promé ku esaki pasa i tin be e no ta pasa nunka mas”, Seferina ta bisa.
Chikungunya ta plama
Segun Seferina pa basta tempu kaba por a pronostiká entomológikamente ku e vírùs lo a bini e islanan i asta bini Kòrsou. Na desèmber di 2012 el a pone esaki bou di atenshon di ministerio di Salubridat Públiko. Minister di Salubridat Públiko Ben Whiteman siman pasá numa a atvertí pa e vírùs. “Mi ta den kontakto ku otro entomólogo den e region i nan a atvertí pa e vírùs. Awor Chikungunya a yega Sint Maarten luna pasá. No ta e úniko kaminda. Na entre otro Guadeloupe, Sint Barth’s, Martinique i Guayana Franses tambe tin hende kontaminá.”
Entomólogo Seferina ta duda ku tin chèns ku Kòrsou por skapa ku e virus ta bini. “Mi no ta kere ku por evitá ku e vírùs finalmente lo yega aki. Tur dia tin vuelo entre e islanan. Ta masha masha piká ku nos no a prepará e aña aki.”
Outor: Elisa Koek


text:
Mester bisa cu interes riba cuenta di spaar a baha gradualmente na Aruba, segun datos di Banco Central (CBA) na 1987 esaki tabata 5.2%, na 1997: 4.0%, na 2007: 3.9% y na 2017: 1.4%. Esaki no ta incentiva hende pa spaar y na mes momento interes ariba prestamo personal, pa auto y hipoteca a baha tambe, cual ta yuda di un banda pa hende yega na su cas, auto of otro cosnan. Di otro banda e ta crea mas debe. Awendia, hende ta haci prestamo pa hopi mas cos, manera bay vakantie, pa casamento, participa den carnaval, paga estudio (pa jiu), of pa otro gastonan imprevisto. Awendia, nos hendenan tin credit card cu interes halto pa sea shop online of pa yuda nan alcansa fin di luna.
Debe di consumidor ta consisti di: 1. credit cards y 2. prestamo cu suma fiho pa paga, manera prestamo personal, pa estudio y/of pa auto. Un hipoteca tambe ta un prestamo personal substancial, pero no ta wordo mira como un debe di consumidor, sino mas bien un inversion personal den real estate caminda e debe ta wordo relata na un propiedad. Pa den e relato aki, mi lo discuti debe priva, cu ta insera debe personal y hipoteca so, pues debe commercial ta wordo exclui.
Den siguiente grafiek (1) lo wak con e debe personal a desaroya na nivel nacional desde 1997, cual ta consisti di hipoteca y prestamo personal y ta relata na averahe di entrada di cada un cas na nivel nacional. “Househould consumption” a wordo tuma como proxy di entrada.
Ora analisa e indicatornan aki, por bisa cu na 2017 nos ta carga na debe un promedio di 94,9% di loke nos ta gana annualmente, siendo esaki tabata 73.8% na 2007 y 67.1% na 1997 (wak e liña cora). Pues actualmente na Aruba nos tin un nivel di debe averahe cu ta casi ekivalente cu e salario promedio annual. E percentahe aki no ta bisa si e consumidor por paga su debe bek, e ta solamente pone den perspectiva con hopi debe nos tin y con e la crece.
Tin debe ta algo bon?
Mercado imperfecto
Segun formulacion di hues den tres caso historico na 1999, cada un prestamo cu ta mas halto cu 18% ta contra “de goede zeden”, consecuentemente e contracto ta nulo. Esaki ta referi specificamente na banconan comercial, pero tin varios otro instancianan cu si ta duna prestamo cu ta surpasa 18%, sin wordo sanciona, cual ta algo cu mester bira un punto pa discusion.
Tambe e consumidor ta wordo proteha door cu banconan ta wordo teni na un ‘bijzondere zorgplicht’, esta un deber di diligencia. Ora di duna prestamo, banconan ta obliga di wak si e cliente por carga esaki y mester informa cliente di e consecuencianan financiero, conseha y adverti cliente teniendo interes di e cliente central, pa asina evita credito excesivo. Si no respeta e zorgplicht, banco ta para responsabel pa tur daño cu e cliente por a sufri, mirando cu banco ta esun cu mas expertisio den duna financiamento y por a evita e situacion cu cliente no por paga su debe bek. Den un caso den corte superior (Hoge Raad) na Juni 2017, hues a dicta cu e “bijzondere zorgplicht” ta un norma y cu no mester ta ancra den ley pa ta valido. Hues a subraya cu dia e bijzondere zorgplicht a wordo ancra den ley na Hulanda, mas bien esaki a fungi como un confirmacion di algo ya existente.
Intervencion den Reino Hulandes
Na 2015 Banco Central di Curacao y St Maarten a introduci maneho manera: “Provisions on Preventing Overextension of Credit” y “Provisions on the Disclosure of Pricing Information on Consumer Credit”, cual ta percura pa consumidor wordo informa debidamente, pa asina tuma decision responsabel ora di haci prestamo. Sin laga afo existencia di e organo Caribbean Credit Bureau na Curaçao (y na Hulanda conoce Stichting Bureau Krediet Registratie), cual ta focus riba un problema social, esta preveni cu e consumidor ta fia mucho hopi placa. Dicon tur esaki?
Consumidor limita na racional
Decision di un consumidor, no ta solamente wordo determina door di su mesun preferencia, sino tambe door di con hendenan den su ambiente ta comporta nan mes. Influencia social ta referi na circumstancianan ora cu un comportacion di otro den un ambiente ta influencia uno su interpretacion di y reacciona riba un situacion. Hende por intentionalmente compara su mes cu otro compañero, colega, bisiña, famia, amigo, etc, pa asina defini y evalua su mesun status social.
Segun Cameron y Golby den nan articulo publica na 1990: “An Economic Analysis on Personal Debt”, sin importa un hende su mesun preferencia, e ta wordo influencia pa imita e escohencianan di hendenan cu e ta observa, paso e tin problema pa controla su mes. (In)consientemente hende tin e deseo pa “Keep up with the Joneses”, cual ta referi na bisiñanan cu ta usa otro como benchmark pa clase social of accomulacion di cosnan material / luhoso. E fracaso di por “keep up” ta wordo mira como muestra di inferioridad socio-economico of cultural. E intenso envidia e ora di wak otro solamente nan miho parti di bida, sea ta vakantie luhoso, auto nobo y grandi, cas nobo cu pool of renoba, concierto den VIP, etc. ta hiba peer pressure na un nivel ful nobo.
Den comunidadnan chikito, esaki ta un motor clave tras di gasta mas hopi placa y crea como resultado mas debe. Segun dr. Nelissen di Universad di Tilburg, den su articulo: “Status Concerns and Financial Debts in Adolescents”, e ser humano tin e tendensia di consumi mas di locual e por afford pa asina percibi un sierto nivel di status social, paso e ta preocupa cu con otro hende ta evalue.
Sistema di prestamo
Professor Herzog su tres argumentonan encuanto inhusticia structural ta cu hende menos afortuna ta wordo perhudica significamente door di e structura di nos mercado. 1. Hende menos afortuna tin menos conosimiento di finansas y como tal tin menos chens di compronde den kico nan ta hinca nan mes, segun e articulo di Herzog, y tin mas chens pa wordo mal usa door di e financiado. 2. Hopi biaha e grupo aki ta wordo exclui di diferente forma di mercado y 3. paso nan ta wordo exclui, nan tin cu buska credito cu ta menos faborabel y di skinanan den mercado mas riesgoso. Herzog ta splika cu e puntonan aki por hinca nan den mechanismonan di inhusticia, manera exclusion social y stigma door di nan problema cu debe.
Otro circuitonan di credito
Situacion debe priva na Aruba
Por remarca cu si analisa nos GDP real pa capita, cual tabata na 1997: AWG 34,970; na 2007: AWG 36,096 y na 2017: AWG 30,231. Esaki ta mustra cu entre 1997 y 2007 e debe promedio di hendenan a crece apesar cu nan tabata mas productivo. Durante e 10 añanan despues, entre 2007 y 2017, hendenan a escohe pa acumula mas debe ainda entre otro paso nan productividad a baha y en general a prefera pa no ahusta e nivel di bida na e grado mas abou di produccion.
E trend di aumento di debe priva ta indica cu e consumidor mester wordo proteha di su mes, paso e ta limita na racional y semper lo kier “Keep up with the Joneses”. Tambe awendia propaganda den social media ta hopi mas efectivo den target consumidor. Pa medio di Instagram, Facebook y YouTube, por haci propaganda mas agresivo den target un audiencia y como tal ta mas exitoso den bende producto y servicio. Sin laga afo cu tecnologia a kita tur barera pa asina por shop online conveniente. Esakinan lo encurasha consumidor pa consumi mas y posiblemente crea mas debe. Tur esaki, paso status social pa medio di cosnan material y luhoso ta wordo considera importante.
Tambe e consumidor mester wordo proteha, paso e mercado liber no lo corrigi su mes automaticamente na un manera husto. Simplemente paso e partidonan den e arena no ta igual y nan interes no ta mescos. E financiado semper lo tin su mesun interes na prome lugar, pesey por ehempel e norma di ‘bijzondere zorgplicht’ ta di suma importancia. Ademas, den un caso den corte di apelacion (hoger beroep) na juli 2018, hues a subraya e importancia pa nos bini cu maneho / leynan cu ta proteha e consumidor contra por ehempel interes mucho halto. Hues ta di opinion cu no ta su tarea pa interveni den tur casonan asina, pero cu ta gobierno y hues ta referi na Banco Central y/of legislador, mester inicia e proceso y bin cu ley pa proteha e consumidor mihor.
Nos na Aruba ta kedando atras compara cu desaroyo di otro partinan den Reino riba e tema aki. Pa proteha e consumidor, nos mester introduci mecanismo, pero cu ta pas den e tamaño di nos economia y sistema financiero. Na prome lugar lo mester bin cu maneho / ley manera hues a recomenda, pero uno combina cu un organo manera Bureau Krediet Registratie, percurando asina pa instancianan cu ta duna credito por evalua miho e consumidor su capacidad pa paga su debe bek. Esaki lo mester cubri instancianan cu ta duna credito manera banco commercial, pero sigur tambe instancianan cu ta duna credito riba benta di servicio y producto, manera compania di telefoon y compania cu ta bende articulo pa cas (home appliance store). Dicon lo mester inclui e categoria aki?
Instancianan financiero cu ta cay bou supervision di Banco Central, ya conoce sierto mecanismonan pa proteha e consumidor. Por ehempel banconan comercial ta mara na e norma di ‘bijzondere zorgplicht’ y tin nan mesun maneho bancario pa evita di duna credito excesivo. Pero esaki ta limita mirando cu no tin un ley na nivel nacional cu ta impone “market conduct” na Aruba. En realidad sin ley, tur instancia cu ta duna credito, sea ta otro instancianan financiero, car dealers of home appliance stores, lo keda liber den locual nan ta haci. Sigur den casonan caminda ora di benta y duna credito no ta menciona gastonan adicional den prijs y/of ta cobra interes mas halto cu 18% pa aña.
Na di dos lugar, lo por considera un organo manera Authoriteit Consument & Markt (ACM), caminda ta percura pa un “level playing field” door di combati companianan cu ta competi na un manera inhusto y percura pa e mercado ta mas transparente pa e consumidor. Na ultimo lugar, lo por considera un organo manera Autoriteit Financiële Markten (AFM). Mi no ta wak un necesidad urgente pa un AFM, paso productonan di banconan na Aruba ta hopi simpel y transparente, sigur compara cu esunnan di Hulanda.
Por ultimo, e mercado di prestamo ta un mecanismo cu structuralmente ta crea desekilibrio pa esnan cu menos recurso. Enbes cu e mercado tin un rol neutral, mercadonan ta reinforsa inhusticia, paso esun menos afortuna lo paga disproporcionalmente mas placa pa prestamo. Sin laga afo gastonan haltisimo di cobransa ora cu no por cumpli cu obligacion. Esun mas afortuna, semper lo tin un miho posicion pa negosha condicionnan y prijs, tin opcion y posibilidad pa skohe, caminda esun menos afortuna (mayoria biaha) no tin e luho aki. Mas halto e riesgo di credito, mas halto e interes, pesey (te ainda) presta placa lo costa e grupo aki hopi mas placa.
Mi ta finalisa na conclui cu cudishi (greed /hebzucht) ta hunga un rol grandi. E consumidor lo kier cumpra tur locual e wak of desea y den e mercado liber semper lo tin hende of instancia disponibel pa haci esaki posibel pa medio di un prestamo. Pues mi ta di acuerdo cu loke Sr. Onofre Bikker a yega di bisa na 1979, esta cu mester cambia mentalidad di nos hendenan encuanto debe pa asina mehora e situacion di un pais, pero historia ta siña nos cu esaki no ta suficiente. Cambio di mentalidad mester bay combina cu mecanismonan cu ta sostene e pensamento tambe.
Autor: Igmar Reyes


text:
Dos homber a muri y un muhe ta den unidad di cuido intensivo despues di un incidente cu a pasa diadomingo marduga, na momento cu e concierto a finalisa. E concierto a tuma lugar na un espacio habri, caminda a presenta e idolo di rock Argentino, Indio Solari. Mas di 250 mil persona a bay na e concierto na localidad di Olavarria.
Tur dos persona cu a muri a drenta hospital sin bida, tur dos tabatin 40 aña aproximadamente, German Maroni, secretario di salud di ciudad di Olavarria a bisa. Olavarria ta situa na 350 kilometer na sur oeste di capital di Argentina. Un Funcionario a splica cu “10 hende a drenta hospital, dos di nan cu un paro cardiaco y un hoben a keda den unidad di cuido intensivo despues di sufri un paro cardiaco tambe”.
Susana Alonso, fiscal cu tin bao su responsabilidad e caso cu a sucede na Olavarria, a confirma cu dos hende a fayece. Un di e personanan cu a fayece no a ser identifica ainda, pasobra no e tabatin ningun documento di identidad. “Hopi rumor tabata circula tocante mas hende morto pero mi por bisa cu sinceridad cu ta dos hende a fayece solamente,” e fiscal a menciona den rueda di prensa. Solicitud di calma E concierto a desaroya den un tereno habri, cu poco a poco a cuminsa yena di hende desde diasabra atardi. Hende tabata sperando pa e presentacion di e musico ey, pasobra su seguidornan ta considera e concierto aki como “e pogo mas grandi di mundo”, ora cu miles di persona tabata salta y canta tur su canticanan, manera un himno.
Durante e show, Solari a detene varios biaha e concierto pa pidi calma y trankilidad pa tur seguidornan, y el a pidi atencion pa algun hende cu a desmaya tambe y a solicita tur hende pa no sigui pusha, pasobra e tabata mira cu hende cu tabata dilanti di su presentacion tabata keda pega contra e escenario. Solari a logra finalisa e concierto, caminda el a toca 19 cantica y hopi di nan cantica basta famoso, conoci como hit.
Hende cu a bay e concierto a bisa cu e suceso di avalancha a tuma lugar ora cu tur hende tabata purba di sali for di e lugar, unda e concierto a tuma lugar. No tabatin suficiente porta di salida y hende tabata pusha un contra otro pa purba sali. Hende cu ta stima e rock a yena e ciudad di Olavarria. Ciudad di Olavarria a declara e concierto ey como un actividad di interes pa tur municipio. Na Olavarria a yega tres biaha mas e cantidad di hende cu ta biba eynan, su poblacion di 90 mil habitante a aumenta den un par di ora.
Despues di e suceso, autoridadnan a habri un number di telefon publico pa duna informacion tocante e incidente. Durante marduga tur red social a transforma den un medio special pa purba di haya hende cu a perde den e suceso, of pa duna informacion y purba di trankilisa famia y amigonan cu tabata hopi preocupa.


text:
Goberna un pais ta exigi varios cos. No solamente e representacion di e pais den tur cos cu ta duna oportunidad pa saca potret bunita cu ta ilustra con bon e gobierno di turno ta ‘bezig’, sino mas bien percura cu e cosnan ‘normal’ tuma lugar. Es decir e trabao cu hasta lo por considera ‘laf’ sin nada di ‘glamour’ cu mas probable lo no resulta den extra voto na final di e periodo di gobernacion. Pero, hasta den e caso cu en general lo no tin tanto aprecio pa e trabao aki, den caso cu no ta hacie bon e por ta un fuente interminable di iritacion pa e ciudadano comun y coriente.
Cada vez cu awa yobe nos por ta testigo con nos infrastructura vial ta pidi pordon, y igualmente e ciudadanonan cu ta daña nan shocks di auto den e infinidad di buraco cu tin den asfalt na tur parti di e isla. Y na hopi di e lugarnan aki e asfalt no a kibra awor cu awa a yobe, sino cu e tin den cierto caso algun aña caba asina. Awor cu awa a cay, ta core cera e buraconan mas grandi, pero un reparacion structural y solido no ta tuma lugar. Probablemente lo conta nos cu ‘no tin presupuesto pa esaki’. Y esey por ta berdad, pero no ta hustifica cu esey mester keda asina. Pregunta ta anto: ki dia ta bin un ministro encarga cu infrastructura, cu ta menos interesa den regla tereno valioso pa amigo, y ta cuminza percura cu gobierno ta duna prioridad na e cosnan ‘normal’ cu mester tuma lugar.
Y esey no ta solamente percura pa caretera debidamente manteni, sino tur e otro aspectonan di nos infrastructura. Manera e famoso facilidadnan di purificacion di awa sushi na Bubali y San Nicolas, unda segun nos lo cay atrobe un silencio profundo, te cu bira di berdad demasiado laat pa haci algo, y mester inverti hopi mas pa repara e daño, ademas cu mester inverti den mas capacidad, tumando na cuenta cu nos ta haya miles di camber di hotel acerca, mas miles di trahador di exterior cu mester bin pa traha den e capacidad hotelero extra aki. Nos no ta tende nada di ningun autoridad cu ta duna sikiera un señal cu nan ta trahando riba e planificacion cu esey ta requeri. Di e ministronan nos no por spera mucho, ademas cu e ministerio di infrastructura y planificacion ta firmemente den man di nos Promer Ministro, cu por lo pronto tin otro cos di haci cu atende ‘lopende zaken’ di e ministerio aki. Aunke esey lo no ta corecto pasobra ningun hende a oblig’e di tuma riba su mes e responsabilidad di e ministerio aki, pues pa tur e asuntonan treci dilanti aki nos mester wak den direccion di e ministro cu tin mas departamento pa atende cu un coleccionista di stampia.
Pero si nos analiza bon, no ta trata solamente di algun critica riba aspectonan desatendi na e momento aki. Ora ta papia planificacion, esey ta requeri cu pa definicion nos ta pone nos vista riba kico ta spera nos den futuro. Por ehemplo: Si dado momento como un cuarto parti di e pais aki ta hende di edad, di cual un parti sustancial no por move riba nan mes, pero mester di ayudo den forma di por ehemplo un rolstoel. Bo a yega di purba sali di bo cas cu un ser queri pa dal un vuelta den bario pa distrai? E ora lo bo ripara cu esey ta un biaha cu no lo haya repiticion, y esey pa varios motibo. Pa cuminza tur e cachonan riba caya di e bisiñanan (unda control riba ley di cacho a keda?) lo haci bo keiromento asina desagradable cu bo no kier hacie mas. Y na segundo lugar e situacion den mayoria di bario ta asina cu practicamente no tin acera drechi unda bo por maneha un rolstoel sin pone bienestar fisico y mental di bo ser queri na peligro. Basicamente e unico barionan cu tin acera ta esunnan planifica y desaroya den ultimo añanan di epoca colonial, tempo cu un grupo di ingeniero Hulandes tabata dicidi kico ta traha y con. No ta pornada cu barionan manera Dakota y e bario similar na San Nicolas – e cayanan cu nomber di flor – ta e uniconan cu a haya un structura ordena y riolering; algo desconoci den e productonan di nos hendenan cu ta vocifera na tur momento cu ‘nos mes por’…
Nos ta para dilanti un epoca nobo di preocupacion intenso di Madre Patria cu nos desaroyo socio-economico. Hopi di nos ta sigui ciegamente e gritonan di desesperacion di politico cu ta zundra tocante delaster un aspecto cu ta wardando decadas caba riba mehoracion. Y ainda nan ta keda grita cu nos no mester di otro bin organisa e cos aki pa nos. Pero, pa bisa berdad, sigur den e ultimo 35 aña nos a proba cu nos ta gasta placa riba e cosnan robez y no ta reserva nada pa e cosnan structural cu ta exigi inversion constante den mantenimento. Nos filosofia ta keda di e automobilista cu ta laga tow su auto hiba mecanico pasobra e no ta core mas. Mantenimento na tempo? Never heard of! Presupuesto 2022 mester cuminza mustra placa reserva pa e cosnan ‘normal’ aki.


text:
ULTIMO ORA.
ULTIMO ORA.
BONEIRU.
BOTO DI PISKADO KU A SALI FOR DI BONEIRU PA BAI KORSOU, INTERSEPTA KU LOTE GRANDI DI DROGA.
Boto di piskadó ku presunto droga na bordo detené
Awe mèrdia Sentro di Reskate i Kordinashon (RCC) di Wardakosta a detektá un boto sospechoso den Caracasbaai. Rápidamente RCC a dirigí un tim di ‘Metal Shark’, pa un kòntròl riba e boto. Momentu ku e tim a yega Caracasbai, a enkontrá e boto na e waf di piskadó.
A inisiá un investigashon riba e boto prosedente di Boneiru i a enkontrá tres tas ku diferente pakete, i ku tur probabilidat ta kontené droga.
A bordo di e boto piskadó, tabatin tres hende hòmber. Tur e persona a keda detené i a hiba e boto na e punto di sosten di Wardakosta.
Polis a bai ku e hendenan i e presunto droga, pa hasi mas investigashon den e kaso.
FUENTE: WARDAKOSTA / RADIO LIVE 99.9 FM.
FUENTE: WARDAKOSTA/ LIVE FM